CELEX: 62018TB0293
Language: el
Date: 2020-01-30 00:00:00
Title: Υπόθεση T-293/18: Διάταξη του Γενικού Δικαστηρίου της 30ής Ιανουαρίου 2020 — Λεττονία κατά Επιτροπής [Προσφυγή ακυρώσεως – Κοινή αλιευτική πολιτική – Συνθήκη των Παρισίων σχετικά με το αρχιπέλαγος της Σπιτσβέργης (Νορβηγία) – Αλιευτικές δυνατότητες για τον κάβουρα της Αρκτικής στη ζώνη του Σβάλμπαρντ (Νορβηγία) – Κανονισμός (ΕΕ) 2017/127 – Πλοία που είναι νηολογημένα στην Ένωση και διαθέτουν άδεια αλιείας – Ακινητοποίηση λεττονικού πλοίου – Άρθρο 265 ΣΛΕΕ – Πρόσκληση προς ενέργεια – Θέση της Επιτροπής – Πράξη η οποία δεν παράγει δεσμευτικά έννομα αποτελέσματα – Απαράδεκτο]

23.3.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/31
            
         
      Διάταξη του Γενικού Δικαστηρίου της 30ής Ιανουαρίου 2020 — Λεττονία κατά Επιτροπής
      (Υπόθεση T-293/18) (1)
      
      (Προσφυγή ακυρώσεως - Κοινή αλιευτική πολιτική - Συνθήκη των Παρισίων σχετικά με το αρχιπέλαγος της Σπιτσβέργης (Νορβηγία) - Αλιευτικές δυνατότητες για τον κάβουρα της Αρκτικής στη ζώνη του Σβάλμπαρντ (Νορβηγία) - Κανονισμός (ΕΕ) 2017/127 - Πλοία που είναι νηολογημένα στην Ένωση και διαθέτουν άδεια αλιείας - Ακινητοποίηση λεττονικού πλοίου - Άρθρο 265 ΣΛΕΕ - Πρόσκληση προς ενέργεια - Θέση της Επιτροπής - Πράξη η οποία δεν παράγει δεσμευτικά έννομα αποτελέσματα - Απαράδεκτο)
      (2020/C 95/40)
      Γλώσσα διαδικασίας: η λεττονική
      
         Διάδικοι
      
      
         Προσφεύγουσα: Δημοκρατία της Λεττονίας (εκπρόσωπος: V. Soņeca)
      
         Kαθής: Ευρωπαϊκή Επιτροπή (εκπρόσωποι: A. Bouquet, E. Paasivirta, I. Naglis και A. Sauka)
      
         Αντικείμενο
      
      Προσφυγή δυνάμει του άρθρου 263 ΣΛΕΕ, με αίτημα, αφενός, να ακυρωθεί το από 12 Μαρτίου 2018 έγγραφο της Επιτροπής με το οποίο το εν λόγω θεσμικό όργανο έλαβε θέση σχετικά με την πρόσκληση προς ενέργεια που του είχε απευθύνει η Δημοκρατία της Λεττονίας δυνάμει του άρθρου 265 ΣΛΕΕ, με έγγραφο της 22ας Δεκεμβρίου 2017, ζητώντας του, κατ’ ουσίαν, να λάβει μέτρα για την προάσπιση των αλιευτικών δικαιωμάτων και των συμφερόντων της Ευρωπαϊκής Ένωσης στην αλιευτική ζώνη του Σβάλμπαρντ (Νορβηγία) και, αφετέρου, να υποχρεωθεί η Επιτροπή να λάβει επί του ζητήματος αυτού μια θέση η οποία δεν θα έχει δυσμενείς έννομες συνέπειες για τη Δημοκρατία της Λεττονίας.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την προσφυγή ως απαράδεκτη.
               
            
                  2)
               
               
                  Παρέλκει η εξέταση της αιτήσεως παρεμβάσεως του Βασιλείου της Ισπανίας.
               
            
                  3)
               
               
                  Η Δημοκρατία της Λεττονίας φέρει πέραν των δικών της δικαστικών εξόδων και εκείνα στα οποία υποβλήθηκε η Ευρωπαϊκή Επιτροπή, εξαιρουμένων των σχετικών με την αίτηση παρεμβάσεως.
               
            
                  4)
               
               
                  Το Βασίλειο της Ισπανίας, η Δημοκρατία της Λεττονίας και η Επιτροπή φέρουν τα αντίστοιχα δικαστικά έξοδά τους σχετικά με την αίτηση παρεμβάσεως.
               
            
         (1)  EE C 240 της 9.7.2018.